**Ministru kabineta noteikumu projekta**

**„** **Speciālo aviācijas darbu veikšanas kārtība”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 91.panta otrā un trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gada 23.novembrī tika pieņemti būtiski grozījumi likumā “Par aviāciju” attiecībā uz speciālo aviācijas darbu veikšanas tiesisko regulējumu. Minētie grozījumi likumā tika pieņemti pamatojoties uz to, ka 2017.gada 21.aprīlī stājās spēkā Eiropas Parlamenta un Padomes 2012.gada 5.oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (turpmāk – regula Nr.965/2012), kas paredz jaunu tiesisko regulējumu attiecībā uz speciālajiem aviācijas darbiem. Regula Nr.965/2012 speciālo aviācijas darbu veikšanai paredz vieglākas prasības nekā tas pašlaik ir noteikts.Ministru kabineta 2006.gada 4.jūlija noteikumiem Nr.557 “Speciālo aviācijas darbu veikšanas kārtība” (turpmāk - noteikumi Nr.557). Noteikumi Nr.557 paredz, ka speciālos aviācijas darbus atļauts veikt gaisa kuģu ekspluatantam, kuram ir ekspluatanta apliecība speciālo aviācijas darbu veikšanai un izsniegta licence par tiesībām veikt speciālos aviācijas darbus. Taču regula Nr.965/2012 nosaka, ka speciālo aviācijas darbu veicējiem ir nepieciešams izstrādāt ekspluatācijas procedūras, konkrētam speciālo aviācijas darbu veidam un apstiprināt tās civilās aviācijas valsts uzraugošajā iestādē un tad tikai deklarēt savu darbību. Tas nozīmē, ka gaisa kuģu ekspluatants valsts aģentūrā “Civilās aviācijas aģentūra” (turpmāk – Civilās aviācijas aģentūra) iesniedz apstiprināšanai ekspluatācijas procedūras un kad tās ir apstiprinātas, iesniedz deklarāciju, ka atbilst regulas Nr.965/2012 prasībām un var uzsākt savu darbību. Ņemot vērā regulā Nr.965/2012 noteiktās prasības un likumā “Par aviāciju” 91.panta jauno redakciju, ir izstrādāts jauns speciālo aviācijas darbu veikšanas kārtību regulējošais normatīvais akts (turpmāk - projekts), tādējādi atceļot noteikumus Nr.557.Gaisa kuģu ekspluatantiem, uz kuriem attiecas regula Nr.965/2012, prasības, kādām tiem jāatbilst, lai veiktu speciālos aviācijas darbus, ir noteiktas minētajā regulā. Savukārt gaisa kuģu ekspluatantiem, uz kuriem neattiecas regula Nr.965/2012, prasības, lai veiktu speciālos aviācijas darbus, ir noteiktas projektā. Regula Nr.965/2012 neattiecas uz gaisa kuģu ekspluatantiem, kuri speciālo aviācijas darbu veikšanā paredz izmantot gaisa kuģus, kas minēti 2.pielikumā Eiropas Parlamenta un Padomes 2008.gada 20.februāra Regulā (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK. Projektā ir noteikta arī kārtība, kādā Civilās aviācijas aģentūra īsteno uzraudzību pār gaisa kuģu ekspluatantiem, kuri ir deklarējuši savu darbību speciālo aviācijas darbu jomā.Projektā ir arī noteikts, kādas darbības ir uzskatāmas par speciālajiem aviācijas darbiem un kādas darbības ir uzskatāmas par paaugstināta riska darbībām. Lai veiktu paaugstinātā riska speciālos aviācijas darbus, gaisa kuģu ekspluatantam būs jāsaņem Civilās aviācijas aģentūras atļauja konkrēta darba veikšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un Civilās aviācijas aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaisa kuģu ekspluatanti, kuri vēlas veikt speciālos aviācijas darbus.Šobrīd speciālo aviācijas darbu pakalpojums sniedz 4 gaisa kuģu ekspluatanti.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo gaisa kuģu ekspluatantiem speciālo aviācijas darbu veikšanai vairs nav nepieciešams saņemts ne licenci, ne gaisa kuģu ekspluatanta apliecību par tiesībām veikt speciālos aviācijas darbus.  |
| 3. | Administratīvo izmaksu monetārs novērtējums | Šobrīd netiek paredzēta projektā iekļauto nosacījumu ietekme uz administratīvajām izmaksām (naudas izteiksmē). |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008.gada 20.februāra Regulas (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (publicēta “Eiropas Savienības Oficiālajā Vēstnesī” L 079, 19.03.2008.).Eiropas Parlamenta un Padomes 2012.gada 5.oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 296, 25.10.2012.).Īstenošanas Regulas (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (publicēta “Eiropas Savienības Oficiālajā Vēstnesī” L 281, 13.10.2012.). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008.gada 20.februāra Regula (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (publicēta “Eiropas Savienības Oficiālajā Vēstnesī” L 079, 19.03.2008.).Eiropas Parlamenta un Padomes 2012.gada 5.oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr.216/2008 (publicēta “Eiropas Savienības Oficiālajā Vēstnesī” L 296, 25.10.2012.).Īstenošanas Regulas (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (publicēta “Eiropas Savienības Oficiālajā Vēstnesī” L 281, 13.10.2012.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.216/2008 2.pielikums; | Projekta 1.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.216/2008 3.pants;Regulas Nr.965/2012 2.pants un I pielikums | Projekta 2.punkts | Tiesību norma ieviesta pilnībā | Projekts stingrākas prasības neparedz |
| Regulas Nr.965/2012 III un VIII pielikums | Projekta 4.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regula Nr.923/2012 pielikuma SERA 3105.punkts | Projekta 6.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.216/2008 2.pielikums; | Projekta 11.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.923/2012 pielikuma SERA 5005. un 5015.punkts | Projekta 28.punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Projekts tika publicēts Satiksmes ministrijas un Civilās aviācijas aģentūras mājaslapā. |
| 3. | Sabiedrības līdzdalības rezultāti | Nekādi priekšlikumi vai iebildumi netika iesniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aviācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs pārvaldes funkcijas vai institucionālo struktūru, jo tā izpilde tiks nodrošināta jau esošās valsts pārvaldes institucionālās uzbūves ietvaros. |
| 3. | Cita informācija | Nav. |

Satiksmes ministrs U.Augulis

Vīza:

valsts sekretārs K.Ozoliņš

I.Lieģe 67830943

inese.liege@caa.gov.lv

G.Jurkāns, 67830971

gatis.jurkans@caa.gov.lv